क’क्राझार- 4 अक्टबर 2020: फैगौ 5 अक्टबर एबा समबारनिफ्राय राइजोनाङै साखा बन्द’ हांख्रायदों AAMTA आ। भारानि बेसेन बांहोनाय आरो माखासे दाबिफोरखौ लानानै थिखानाय गैयै समसिम साखा बन्द’ हांख्रायदों All Assam Motor Transport Association आ। आसाम अट’ अनार एस्स’सिएस’नजों लोगोसे रड ट्रान्सपार अवारकार्स फेडारेसनआ साखा बन्द’खौ हेफाजाब होनो सिगांबोदों। आफादा गावसिनि दाबिफोरखौ सुफुंनो थाखाय सरकारनिसिम गांसे मेम’रेन्डामबो गथायखांबाय। दाबिफोरखौ सुफुंनो थाखाय फैगौ 5 अक्टबर एबा समबारसिम थि सम होनाय जादों। नाथाय बेनि सायाव सरकारा जेबो बिफाव लायाब्ला 5 अक्टबर एबा समबारनिफ्राय थिखानाय गैयै समसिम साखा बन्द’ थागोन होनना मिथिनो मोननाय जादों।